CELEX: 32013R0598
Language: et
Date: 2013-06-24 00:00:00
Title: Komisjoni rakendusmäärus (EL) nr 598/2013, 24. juuni 2013 , millega muudetakse rakendusmäärust (EL) nr 564/2012, millega kehtestatakse 2012. aastaks nõukogu määruses (EÜ) nr 73/2009 sätestatud teatavate otsetoetuskavade suhtes kohaldatavad eelarve ülemmäärad

25.6.2013   
            
            
               ET
            
            
               Euroopa Liidu Teataja
            
            
               L 172/9
            
         KOMISJONI RAKENDUSMÄÄRUS (EL) nr 598/2013,
   24. juuni 2013,
   millega muudetakse rakendusmäärust (EL) nr 564/2012, millega kehtestatakse 2012. aastaks nõukogu määruses (EÜ) nr 73/2009 sätestatud teatavate otsetoetuskavade suhtes kohaldatavad eelarve ülemmäärad
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. jaanuari 2009. aasta määrust (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003), (1) eriti selle artikli 142 punkti c,
   ning arvestades järgmist:
   
               (1)
            
            
               Määruse (EÜ) nr 73/2009 artikli 69 lõikega 4 on nimetatud määruse artikli 68 lõike 1 punkti a alapunktides i–iv ja artikli 68 lõike 1 punktides b ja e sätestatud tootmisega seotud toetus piiratud 3,5 protsendiga kõnealuse määruse artiklis 40 osutatud riiklikest ülemmääradest. Selguse huvides peaks komisjon avaldama ülemmäärad, mis tulenevad liikmesriikide teatatud asjakohaste meetmetega seotud summadest.
            
         
               (2)
            
            
               Määruse (EÜ) nr 73/2009 artikli 68 lõike 1 punkti a alapunktides i–iv ja artikli 68 lõike 1 punktides b ja e sätestatud 2012. kalendriaasta eelarve ülemmäärad on esitatud komisjoni rakendusmääruse (EL) nr 564/2012 (2) III lisas.
            
         
               (3)
            
            
               Komisjoni rakendusmäärusega (EL) nr 1270/2012 (3) tehakse Portugalile teatavad erandid seoses Portugali 2012. aasta eritoetuste otsuse läbivaatamise tähtaja ja sellisest läbivaatamisest teavitamise tähtajaga ning tingimustega, mida kohaldatakse teatava põllumajandusliku tegevuse suhtes, millega kaasnevad täiendavad põllumajanduse keskkonnahüved, ja seoses toetusetaotluses sisalduva teabega.
            
         
               (4)
            
            
               4. jaanuaril 2013 teavitas Portugal komisjoni muudetud toetusmeetmetest, mida ta kavatseb taotleda aastaks 2012.
            
         
               (5)
            
            
               Esitatud teabe kohaselt kavatseb Portugal:
               
                           —
                        
                        
                           muuta vastavalt määruse (EÜ) nr 73/2009 artikli 68 lõike 1 punktile b praegust piimandussektori toetusmeedet, suurendades sellele 2012. aastal eraldatud rahastamispaketti 8,8 miljonilt eurolt 10,32 miljonile eurole;
                        
                     
                           —
                        
                        
                           muuta vastavalt määruse (EÜ) nr 73/2009 artikli 68 lõike l punkti a alapunktile i praegust toetusmeedet, piirates selle reguleerimisala Brava de Lide tõu emasveistele ning vähendades vastavat rahastamispaketti 2,53 miljoni euro võrra;
                        
                     
                           —
                        
                        
                           kehtestada vastavalt määruse (EÜ) nr 73/2009 artikli 68 lõike l punkti a alapunktile v uus toetusmeede eesmärgiga säilitada veiste (Alentejo, Mertolenga), lammaste (Serra de Estrela, Churra de Terra Quente) ja kitsede (Serrana) teatavad autohtoonsed tõud selleks eraldatud kogusummas 1,68 miljonit eurot;
                        
                     
                           —
                        
                        
                           vähendada vastavalt määruse (EÜ) nr 73/2009 artikli 68 lõike l punkti a alapunktile v ulatusliku karjatamise meetme rahastamist 0,67 miljoni euro võrra.
                        
                     
         
               (6)
            
            
               Need muudatused mõjutavad vastavalt määruse (EÜ) nr 73/2009 artikli 68 lõike 1 punkti a alapunktidele i–iv ja artikli 68 lõike 1 punktidele b ja e ette nähtud toetuse määra ja seetõttu ka Portugalile kehtestatud eelarve ülemmäära, mis on sätestatud rakendusmääruse (EL) nr 564/2012 III lisas.
            
         
               (7)
            
            
               Seepärast tuleks rakendusmäärust (EL) nr 564/2012 vastavalt muuta. Kuna muudatused kehtivad aastale 2012, on asjakohane, et käesolev määrus jõustuks viivitamata.
            
         
               (8)
            
            
               Käesoleva määrusega ette nähtud meetmed on kooskõlas otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 564/2012 III lisas asendatakse Portugali eelarverida järgmisega:
   
      
                  „Portugal
               
               
                  20 200”
               
            
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. juuni 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 30, 31.1.2009, lk 16.
   
      (2)  ELT L 168, 28.6.2012, lk 26.
   
      (3)  ELT L 357, 28.12.2012, lk 7.